## 02008 Ured potpredsjednice Vlade Republike Hrvatske

Na temelju članka 22. i članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 54. stavkom 1. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 12. svibnja 2022. godine donijela Uredbu o izmjenama Uredbe o Uredu potpredsjednika Vlade Republike Hrvatske. U Uredbi o Uredu potpredsjednika Vlade Republike Hrvatske (»Narodne novine«, broj 88/20.), u nazivu i cijelom tekstu Uredbe riječ: "potpredsjednik« u određenom padežu zamjenjuje se riječju: »potpredsjednica« u odgovarajućem padežu.

Fokus poslovanja Ureda tijekom 2023. godine bio je obavljanje poslova navedenih u Uredbi, ali i koordiniranje izrade i provedbe strateških dokumenata iz djelokruga ljudskih prava i akcijskih planova za njihovu provedbu, sudjelovanje u radnim tijelima za njihovu izradu, praćenje i analiziranje periodičkih izvješća o njihovoj provedbi te suradnja s državnim tijelima nadležnim za zaštitu ljudskih prava te svim drugim dionicima. Ured je pratio izvješća međunarodnih organizacija, sudjelovao po pozivu na konferencijama i drugim skupovima te sudjelovao u radu Vladinih savjeta i povjerenstava vezanim za ljudska prava i djelokrug Ureda. Ured je postupao po predstavkama, molbama i pritužbama građana koji su se obraćali Uredu radi zaštite i ostvarivanja svojih prava te obavljao i druge poslove po nalogu potpredsjednice Vlade.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| 02008-Ured potpredsjednice Vlade Republike Hrvatske | 145.098 | 152.336 | 130.906 | 85,9 | 90,2 |
| 2107-PRUŽANJE PODRŠKE RADU VLADE REPUBLIKE HRVATSKE | 145.098 | 152.336 | 130.906 | 85,9 | 90,2 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 2107-PRUŽANJE PODRŠKE RADU VLADE REPUBLIKE HRVATSKE | 145.098 | 152.336 | 130.906 | 85,9 | 90,2 |

Ured je tijekom 2023. godine sudjelovao u redovnim aktivnostima vezanima uz rad radnih tijela Vlade poput Koordinacije za društvene djelatnosti i ljudska prava. Ured je organizirao 3 sjednice Savjeta za ljudska prava u 2023. godini. Ured je, u suradnji s pučkom pravobraniteljicom i Kućom ljudskih prava Zagreb organizirao konferenciju u povodu 75. godišnjice Opće deklaracije o ljudskim pravima UN-a koja je održana u Zagrebu 1. prosinca 2023. godine. Potpredsjednica Vlade Anja Šimpraga također je predvodila hrvatsku delegaciju na obilježavanju 75. obljetnice donošenja Opće deklaracije o ljudskim pravima Ujedinjenih naroda, koja održana 11. i 12. prosinca 2023. godine u Ženevi.

Cilj 1. Kontinuitet i poboljšanje efikasnosti Vlade Republike Hrvatske

Opis provedbe cilja programa

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Osigurana potpuna provedba zadaća utvrđenih Uredbom o Uredu potpredsjednice Vlade Republike Hrvatske | Uredbom o Uredu potpredsjednice Vlade Republike Hrvatske određen je djelokrug Ureda te druga pitanja od značaja za rad Ureda | % | 100 | Ured | 100 | 100 |

#### A933001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A933001-ADMINISTRACIJA I UPRAVLJANJE | 144.880 | 149.353 | 128.544 | 86,1 | 88,7 |

Zakonske i druge pravne osnove

Uredba o Uredu potpredsjednice Vlade Republike Hrvatske

Opis aktivnosti

U okviru skupine rashoda 31 Rashodi za zaposlene, sredstva su utrošena za podmirenje redovne plaće, plaće za prekovremeni rad i doprinose za obvezno zdravstveno osiguranje za 4 državna službenika (1 ovlašteni za obavljanje poslova predstojnika Ureda potpredsjednika Vlade Republike Hrvatske, privremeno premješten iz drugog državnog tijela i 3 državna službenika, od kojih je jedan zaposlen na neodređeno od rujna 2022. godine i upućen na rad u drugo državno tijelo, a ostali su privremeno premješteni iz drugih tijela u Ured potpredsjednice Vlade Republike Hrvatske: administrativna tajnica i 1 savjetnik u Uredu potpredsjednika Vlade koji nije čelnik ministarstva). U okviru ove skupine rashoda sredstva su također utrošena za isplatu 1 regresa za godišnji odmor i 1 božićnice. U odnosu na konačni plan 2023. godine za ovu skupinu rashoda izvršenje iznosi 93,05%.

U okviru skupine rashoda 32 Materijalni rashodi, sredstva u iznosu od 7.749,52 euro su utrošena za podmirenje operativnih troškova Ureda pri čemu ističemo dnevnice za službena putovanje u zemlji i inozemstvu, naknade za prijevoz na posao i s posla za 1 državnog službenika koji ima prijem na neodređeno u Uredu, stručni seminar za administrativnu tajnicu, pretplatu na portal Ius info te on-line tiskovine, telekomunikacijske usluge i usluge poštarine, mjesečne naknade za e-račune i ostale redovne troškove. Unutar ove skupine rashoda Ured potpredsjednice Vlade Republike Hrvatske realizirao je tijekom 2023. godine trošak predstavljanja publikacije "Analiza predstavljanja nacionalnih manjina u udžbenicima i kurikularnim dokumentima Republike Hrvatske“. Također, tijekom 2023. zbog usluga simultanog prevođenja prilikom posjeta predstavnika diplomatskog zbora potpredsjednici Vlade, podmireni su i troškovi prevoditelja. Budući da je zbog posebnih poslova podrške radu potpredsjednici Vlade od 2022. godine angažirana posebna savjetnica, u 2023. podmireni su troškovi za njenu naknadu u sklopu ove skupine rashoda u iznosu od 14.940,00 euro. U odnosu na konačni plan 2023. godine za ovu skupinu rashoda izvršenje iznosi 65,72%.

U okviru skupina rashoda 34 Financijski rashodi i 42 Rashodi za nabavu proizvedene dugotrajne imovine tijekom 2023. godine nije bilo potrebe za izvršenjem.

U odnosu na 2022. godinu, postotak izvršenja ove aktivnosti iznosi 88,7% iz razloga što je Ured tijekom 2022. godine organizirao događaj pod nazivom „Prvih 20 godina Ustavnog zakona o pravima nacionalnih manjina“, proveo je istraživanje i analizu operativnih programa nacionalnih manjina te podmirio veći broj usluga prijevoda za nastupne posjete veleposlanika.

#### K933002 INFORMATIZACIJA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K933002-INFORMATIZACIJA | 218 | 2.983 | 2.362 | 79,2 | 1081,3 |

Zakonske i druge pravne osnove

Uredba o Uredu potpredsjednice Vlade Republike Hrvatske

Opis aktivnosti

U okviru ovog kapitalnog projekta sredstva su utrošena za nabavu računalne opreme (1 stolno računalo, 1 monitor i 1 iPad tablet).